डीसी ने हाईवे से होर्डिंग और बोर्ड हटाने के दिए निर्देश
रेवाड़ी| न्यायालयके आदेशों की पालना करने तथा अवैध होर्डिंग्स अन्य बोर्ड हटाने को लेकर उपायुक्त डाॅ. यश गर्ग ने अपने कार्यालय में संबंधित अधिकारियों की बैठक ली। इसमें डीसी ने जरूरी दिशा-निर्देश दिए, ताकि सड़क दुर्घटनाओं पर अंकुश लगाया जा सके।
डीसी ने कहा कि जिला में नेशनल हाईवे अथवा स्टेट या नगर पालिका एरिया में जितने भी अवैध होर्डिंग्स अन्य बोर्ड लगे हुए हैं उनको हटवाया जाएगा। इसके लिए अधिकारी गंभीरता और सख्ती से काम करें, ताकि सड़क दुर्घटनाएं को कम किया जा सके और आम जनता को असुविधा से छुटकारा मिले। उन्होंने स्पष्ट किया कि किसी भी विज्ञापन से संबंधित होर्डिंग्स बोर्ड इस तरह से लगा हो कि चालक की नजर सीधे उस पर पड़े। उन्होंने जनहित में अधिकारियों को साइन बोर्ड लगवाने के भी आदेश दिए। उन्होंने अवैध होर्डिंग्स हटवाने के लिए अधिकारियों से शेड्यूल प्लान करने को भी कहा। बैठक में कार्यकारी अभियंता एमसी रेवाड़ी वेदप्रकाश, ईओ नगर परिषद डाॅ. अरविंद बाल्याण, एसडीओ पीडब्ल्यूडी दर्शन कुमार, एनके गोयल, एपीआरओ सुरेश कुमार गुप्ता, मैनेजर एनएचएआई एआर चितरंसी, एनके शर्मा, नवल किशोर, नरेश सैनी सहित अन्य अधिकारी मौजूद थे।
hin_Deva hin_Deva hin_Deva